Publication: Magyar Közlöny
Issue: MK-2008-191 (Year: 2008, Number: 191)
Era: 2004-2010
Section: (3) A pénztár kereskedelmi kommunikációja [a fogyasztókkal szembeni tisztességtelen kereskedelmi gyakorlat tilalmáról szóló 2008. évi XLVII. törvény 2. §
Paragraph Index: 1548

e) pontja] csak a tíz naptári év átlagos hozamrátáját és a pénztár ezen rendelet alapján számított tárgyévi hozamrátáját tartalmazhatja. Ha a pénztár kereskedelmi kommunikációja a hozam mértékére hivatkozást tartalmaz, az elmúlt tíz naptári év átlagos hozamrátáját is fel kell tüntetni, a többi hozamrátával azonos méretben. Átlagos hozamrátaként – a nyilvánosságra hozatalt megelõzõ – tíz teljes naptári évre vonatkozó, hivatalosan közzétett pénztári szintû nettó éves hozamráta mértani átlagát kell meghatározni. A tíz évre vonatkozó átlagos hozamráta feltüntetése mellett azonos méretben kötelezõen fel kell tüntetni az éves hozamráták tíz éves – 4/A. számú mellékletben meghatározott módszerrel számított – egy fõre jutó vagyonnal súlyozott átlagos hozamrátáját, a vagyonnövekedési mutatót is. A közzététel során jelezni kell, hogy a tíz éves átlagos hozamráta a vagyonkezelõi teljesítményt, a vagyonnövekedési mutató pedig a pénztártagok egyéni számlájának átlagos hozamát jellemzi.

Source: https://magyarkozlony.hu/hivatalos-lapok/c4b56efe351ebcc60436c721a22ba7983ed6e587/dokumentumok/ffb6b9d278aaccc28f33d4c4ae8c451b158abf8a/letoltes